Verisure

Verisure er et internasjonalt sikkerhetskonsern som tilbyr alarmløsninger til boliger og bedrifter. Selskapet ble grunnlagt i 1988 under navnet Securitas Direct, før navnebytte i 2014 til Verisure. Det norske hovedkontoret og alarmstasjonen ligger på Skøyen i Oslo, mens innovasjonssentret er plassert i Malmö i Sverige, og konsernets hovedkontor i Versoix i Sveits.

Verisure har over  kunder i Norge og virksomhet i seksten land, Norge, Sverige, Finland, Danmark, Spania, Belgia, Nederland, Frankrike, Portugal, Italia, Brasil, Chile, Peru, Spania, England og Tyskland. Selskapet oppgir selv å ha mer enn 4 millioner kunder totalt og over  ansatte. Verisure er det største sikkerhetsselskapet i Europa, og det nest største på verdensbasis.

Teknologi 

Verisure utvikler sine egne komponenter til sitt trådløse alarmsystem for boliger og bedrifter. Mens alarmselskaper i en alarmsituasjon tradisjonelt har basert seg på kommunikasjon med kundene via fasttelefon og senere mobiltelefon, anvender Verisure en tale- og lytteenhet som vekter på alarmsentralen kobler seg opp til umiddelbart ved utløst alarm. Verisure sine trådløse røykvarslere er i Norge godkjente i henhold til krav om seriekoblede røykvarslere i byggteknisk forskrift (TEK 17).

I tillegg til å drifte sine egne systemer håndterer Verisure sin alarmsentral også signaler fra et betydelig antall alarmsystemer fra oppkjøpte selskaper som Falck, Hafslund og Noralarm.

Historie 

Verisure ble grunnlagt i 1988 i Sverige av Dick Seger under navnet Securitas Direct og som en del av Securitas AB som har en historie som strekker seg tilbake til 1934. Securitas Direct ble deretter skilt ut som et uavhengig selskap og i løpet av 1990-tallet ble virksomheten utvidet til Europa og Latin-Amerika. Etableringen ble gjort som en satsing på privatmarkedet etter at innbruddsalarm i all hovedsak hadde vært noe som så langt hadde blitt benyttet på næringslokaler. Konseptet var å selge enkle og betjeningsvennlige systemer til en overkommelig pris for vanlige huseiere. I Norge ble det introdusert en innbruddsalarm som kostet  kr å få montert opp i hjemmet, og med et månedsabonnement på 199 kr.

I 1996 begynte Securitas Direct også å tilby systemer til bedrifter.

Selskapet ble børsnotert på Nasdaq OMX Stockholm i 2006, men ble tatt av børs igjen i 2008 da ble selskapet kjøpt av ESML Intressenter AB. I 2011 solgte EQT selskapet til Bain Capital og Hellman & Friedman for 2,3 milliarder euro.

I 2014 endret Securitas Direct navn til Verisure, men i enkelte land er Securitas-navnet fortsatt i bruk. I Sverige benyttes navnet Securitas Direct av divisjonen som tilbyr trådbundne alarmsystemer til næringsmarkedet, mens salg av trådløse alarmer skjer med Verisure som merkenavn.

I Norge er Verisure representert både gjennom selskapets egne salgskontorer og ved lokale partnere. Tradisjonelt har selskapets selgere hatt ren provisjonslønn, men i 2022 ble det besluttet å prøve en modell med en kombinasjon av fastlønn og provisjon.

Foretaksgebyr 
Verisure AS ble i juni 2019 varslet om et foretaksgebyr på 784 millioner kroner etter et tilsyn foretatt av Konkurransetilsynet. Gebyret er det nest høyeste som noen gang er varslet. Påstanden fra Konkurransetilsynet var at Verisure i en årrekke hadde samarbeidet med konkurrenten Sector Alarm for å skape kunstig høye priser for alarmsystemer i forbrukermarkedet. En person som var ansatt hos Verisure fra 2009 til 2011 har hevdet å ha deltatt i et møte med konkurrenten hvor det ble diskutert fordeling av markedet. Begge selskapene har bestridt påstandene fra medarbeideren som senere etablerte konkurrenten SmartVarsling.

Sector Alarm vedtok gebyret uten å innrømme prissamarbeid med Verisure, men vedgikk å ha hatt kontakt med konkurrenten i et forsøk på å unngå uetterrettelighet i selgernes kamp om kundene seg imellom. Verisure nektet å vedta gebyret.

Milepæler 

 2022 – Verisure lanserer sin egen smartlås 
 2021 – Merkenavnet Falck fases helt ut
 2020 – Verisure Guardian introduseres som en SOS-tjeneste med GPS-sporing som kan aktiveres fra app overalt 
 2020 – Verisure sin alarmstasjon blir fulgt i TV-serien Alarmstasjonen på kanalen MAX
 2019 – Verisure kjøper rettighetene til salg av overvåkingskamera i Europa fra produsenten Arlo
 2019 – Verisure blir varslet om gebyr for ulovlig samarbeid med konkurrenten Sector Alarm.
 2018 – Lansering av ZeroVision 
 2016 – Verisure kjøper opp Lyse/NorAlarm
 2016 – Verisure AS kjøper opp Falck Alarm (som begynner å selge Verisures alarmsystemer under merkenavnet Falck) 
 2014 – Securitas Direct skiftet navn til Verisure AS
 2013 – Den elektroniske låsen Yale Doorman integreres i det trådløse alarmsystemet 
 2012 – Lansering av Verisure App for Android
 2011 – Lansering av Verisure App for iPhone
 2010 – Lansering av Verisure-systemet
 2008 – Fusjon med Hafslund
 2007 – Securitas Direct og Aroundio blir ett selskap
 2006 – Securitas Direct blir et eget selskap
 2005 – Lansering av fotodetektorer
 2004 – Securitas Aroundio blir eget selskap
 2002 – Lansering av trådløs boligalarm
 1999 – Etablering av samarbeid med det israelske selskapet Essense om leveranser av trådløst alarmutstyr 
 1996 – Alarmløsninger til bedrifter
 1991 – Securitas Direct etableres i Norge
 1988 – Securitas Direct ble grunnlagt

Utmerkelser 
Verisure har fått flere utmerkelser for innovativ sikkerhetsteknologi og høyt fokus på kvalitet og service.
 2020 – Kundetilfredshetsprisen
2019 – Kundetilfredshetsprisen
2018 – Kundetilfredshetsprisen
 2017 – Årets IoT virksomhet
 2017 – Årets sikkerhetsselskap
 2017 – Kundetilfredshetsprisen 
 2016 – Kundetilfredshetsprisen
 2015 – Kundetilfredshetsprisen
 2014 – Kundetilfredshetsprisen
 2014 – Kåret «Best i Test» av TV2 Hjelper Deg på utrykningstid ved utløst innbruddsalarm

Referanser

Eksterne lenker
 Hjemmeside

Norske sikkerhetsselskaper